标题：戎昱
生平介绍
戎昱，荆南人，登进士第。卫伯玉镇荆南，辟为从事。建中中， 为辰、虔二州刺史。存诗125首，明人辑有《戎昱诗集》。其诗语言清丽婉朴，铺陈描写的手法较为多样，意境上大多写得悲气纵横（诗中常有“愁”、“泪”、“哭”、“啼”、“悲”、“涕”等字），颇为感人。题材上写边塞戎旅和秋思送别的诗很多。代表作有《塞下曲》、《移家别湖上亭》、《苦哉行五首》、《罗江客舍》、《客堂秋夕》、《从军行》、《江城秋霁》、《送陆秀才归觐省 》、《霁雪》、《江上柳送人》、《辰州建中四年多怀》、《八月十五日》、《出军》、《红槿花》、《桂州岁暮》、《旅次寄湖南张郎中》等，其中以《塞下曲》和《移家别湖上亭》两首为最著名。《塞下曲》写戍边将士在劫空敌塞（虏塞）后凯旋归来，“高蹄战马三千匹，落日平原秋草中”，场面十分壮阔，撼动人心.《移家别湖上亭》写诗人搬家与“湖上亭”道别，亭边的“柳条藤蔓”仿佛系着离情，那黄莺也象与久居此地的诗人认识似的，因为将要离别连连地叫了四五声（“频啼四五声”），写得很是生动有趣。集五卷，今编诗一卷。
戎昱：中唐著名现实主义诗人
戎昱(约744年一800年)，荆南(荆州区)人。年轻时考进士落榜，于是纵情游览天下名城。他飘落导域，十分怀念家乡，曾作《长安秋夕》诗：“昨霄西窗梦，梦入荆南道。远客归去来，在家贫亦好。”又有《云梦故城秋望》：“梦渚鸿声晚，荆门树色秋。片云凝不散，遥挂望乡愁。”以寄托对家乡的思念。
广德元年(763年)，颜真卿将节度荆南，邀戎昱为幕宾，后因事未成行。大历三年(768年)杜甫到荆州，戎昱与他在诸宫会见，结为挚友。
戎昱的诗歌创作，对社会矛盾有相当深刻反映。《塞下曲》6首、《苦哉行》5首、《入剑门》等都是情感真挚，充满现实主义的作品。他的诗歌反映了同情人民，忧虑国事的思想感情，传为千古名篇。《苦辛行》、《咏史》、《塞上曲》抨击玩弄权术的贵族和苟且偷安的朝臣，产生了重大影响。他的艺术风格以沉郁为主，兼有雄放、哀婉、清新的特色。《唐音葵签》卷三十六称赞：“戎昱之于杜甫，尤其著者。”　补充一部分诗：
塞下曲汉将归来虏塞空，旌旗初下玉关东。
高蹄战马三千匹，落日平原秋草中。
途中寄李二
杨柳含烟灞岸春，年年攀折为行人。 好风若借低枝便，莫遣青丝扫路尘
移家别湖上亭
好是春风湖上亭，柳条藤蔓系离情。
黄莺久住浑相识，欲别频啼四五声。
出军龙绕旌竿兽满旗，翻营乍似雪中移。
中军一队三千骑，尽是并州游侠儿。
旅次寄湖南张郎中
寒江近户漫流声，竹影临窗乱月明。
归梦不知湖水阔，夜来还到洛阳城。
客堂秋夕隔窗萤影灭复流，北风微雨虚堂秋。
虫声竟夜引乡泪，蟋蟀何自知人愁。
四时不得一日乐，以此方悲客游恶。
寂寂江城无所闻，梧桐叶上偏萧索。
从军行昔从李都尉，双鞬照马蹄。
擒生黑山北，杀敌黄云西。
太白沈虏地，边草复萋萋。
归来邯郸市，百尺青楼梯。
感激然诺重，平生胆力齐。
芳筵暮歌发，艳粉轻鬟低。
半酣秋风起，铁骑门前嘶。
远戍报烽火，孤城严鼓鼙。
挥鞭望尘去，少妇莫含啼。
江城秋霁霁后江城风景凉，岂堪登眺只堪伤。
远天螮蝀收残雨，映水鸬鹚近夕阳。
万事无成空过日，十年多难不还乡。
不知何处销兹恨，转觉愁随夜夜长。
江上柳送人江柳断肠色，黄丝垂未齐。
人看几重恨，鸟入一枝低。
乡泪正堪落，与君又解携。
相思万里道，春去夕阳西。
辰州建中四年多怀荒徼辰阳远，穷秋瘴雨深。
主恩堪洒血，边宦更何心。
海上红旗满，生前白发侵。
竹寒宁改节，隼静早因禽。
务退门多掩，愁来酒独斟。
无涯忧国泪，无日不沾襟。
八月十五日忆昔千秋节，欢娱万国同。
今来六亲远，此日一悲风。
年少逢胡乱，时平似梦中。
梨园几人在，应是涕无穷。
桂城早秋远客惊秋早，江天夜露新。
满庭惟有月，空馆更何人。
卜命知身贱，伤寒舞剑频。
猿啼曾下泪，可是为忧贫。
塞下曲惨惨寒日没，北风卷蓬根。
将军领疲兵，却入古塞门。
回头指阴山，杀气成黄云。
上山望胡兵，胡马驰骤速。
黄河冰已合，意又向南牧。
嫖姚夜出军，霜雪割人肉。
塞北无草木，乌鸢巢僵尸。
泱渀沙漠空，终日胡风吹。
战卒多苦辛，苦辛无四时。
晚渡西海西，向东看日没。
傍岸砂砾堆，半和战兵骨。
单于竟未灭，阴气常勃勃。
城上画角哀，即知兵心苦。
试问左右人，无言泪如雨。
何意休明时，终年事鼙鼓。
北风凋白草，胡马日骎骎。
夜后戍楼月，秋来边将心。
铁衣霜露重，战马岁年深。
自有卢龙塞，烟尘飞至今。
苦哉行五首（宝应中过滑州洛阳后同王季友作）
彼鼠侵我厨，纵狸授粱肉。
鼠虽为君却，狸食自须足。
冀雪大国耻，翻是大国辱。
膻腥逼绮罗，砖瓦杂珠玉。
登楼非骋望，目笑是心哭。
何意天乐中，至今奏胡曲。
官军收洛阳，家住洛阳里。
夫婿与兄弟，目前见伤死。
吞声不许哭，还遣衣罗绮。
上马随匈奴，数秋黄尘里。
生为名家女，死作塞垣鬼。
乡国无还期，天津哭流水。
登楼望天衢，目极泪盈睫。
强笑无笑容，须妆旧花靥。
昔年买奴仆，奴仆来碎叶。
岂意未死间，自为匈奴妾。
一生忽至此，万事痛苦业。
得出塞垣飞，不如彼蜂蝶。
妾家清河边，七叶承貂蝉。
身为最小女，偏得浑家怜。
亲戚不相识，幽闺十五年。
有时最远出，只到中门前。
前年狂胡来，惧死翻生全。
今秋官军至，岂意遭戈鋋。
匈奴为先锋，长鼻黄发拳。
弯弓猎生人，百步牛羊膻。
脱身落虎口，不及归黄泉。
苦哉难重陈，暗哭苍苍天。
可汗奉亲诏，今月归燕山。
忽如乱刀剑，搅妾心肠间。
出户望北荒，迢迢玉门关。
生人为死别，有去无时还。
汉月割妾心，胡风凋妾颜。
去去断绝魂，叫天天不闻。
苦辛行且莫奏短歌，听余苦辛词。
如今刀笔士，不及屠沽儿。
少年无事学诗赋，岂意文章复相误。
东西南北少知音，终年竟岁悲行路。
仰面诉天天不闻，低头告地地不言。
天地生我尚如此，陌上他人何足论。
谁谓西江深，涉之固无忧；
谁谓南山高，可以登之游。
险巇唯有世间路，一晌令人堪白头。
贵人立意不可测，等闲桃李成荆棘。
风尘之士深可亲，心如鸡犬能依人。
悲来却忆汉天子，不弃相如家旧贫。
劝君且饮酒，酒能散羁愁。
谁家有酒判一醉，万事从他江水流。
长安秋夕（一作中秋感怀）
八月更漏长，愁人起常早。
闭门寂无事，满院生秋草。
昨宵西窗梦，梦入荆南道。
远客归去来，在家贫亦好。
罗江客舍山县秋云暗，茅亭暮雨寒。
自伤庭叶下，谁问客衣单。
有兴时添酒，无聊懒整冠。
近来乡国梦，夜夜到长安。
赠岑郎中童年未解读书时，诵得郎中数首诗。
四海烟尘犹隔阔，十年魂梦每相随。
虽披云雾逢迎疾，已恨趋风拜德迟。
天下无人鉴诗句，不寻诗伯重寻谁。
闻笛（一作李益诗）入夜思归切，笛声清更哀。
愁人不愿听，自到枕前来。
风起塞云断，夜深关月开。
平明独惆怅，飞尽一庭梅。
汉上题韦氏庄结茅同楚客，卜筑汉江边。
日落数归鸟，夜深闻扣舷。
水痕侵岸柳，山翠借厨烟。
调笑提筐妇，春来蚕几眠。
闺情侧听宫官说，知君宠尚存。
未能开笑颊，先欲换愁魂。
宝镜窥妆影，红衫裛泪痕。
昭阳今再入，宁敢恨长门。
衡阳春日游僧院曾共刘谘议，同时事道林。
与君相掩泪，来客岂知心。
阶雪凌春积，炉烟向暝深。
依然旧童子，相送出花林。
玉台体 题湖上亭湖入县西边，湖头胜事偏。
绿竿初长笋，红颗未开莲。
蔽日高高树，迎人小小船。
清风长入坐，夏月似秋天。
湖南雪中留别草草还草草，湖东别离早。
何处愁杀人，归鞍雪中道。
出门迷辙迹，云水白浩浩。
明日武陵西，相思鬓堪老。
赠别张驸马上元年中长安陌，见君朝下欲归宅。
飞龙骑马三十匹，玉勒雕鞍照初日。
数里衣香遥扑人，长衢雨歇无纤尘。
从奴斜抱敕赐锦，双双蹙出金麒麟。
天子爱婿皇后弟，独步明时负权势。
一身扈跸承殊泽，甲第朱门耸高戟。
凤凰楼上伴吹箫，鹦鹉杯中醉留客。
泰去否来何足论，宫中晏驾人事翻。
一朝负谴辞丹阙，五年待罪湘江源。
冠冕凄凉几迁改，眼看桑田变成海。
华堂金屋别赐人，细眼黄头总何在。
渚宫相见寸心悲，懒欲今时问昔时。
看君风骨殊未歇，不用愁来双泪垂。
泾州观元戎出师寒日征西将，萧萧万马丛。
吹笳覆楼雪，祝纛满旗风。
遮虏黄云断，烧羌白草空。
金铙肃天外，玉帐静霜中。
朔野长城闭，河源旧路通。
卫青师自老，魏绛赏何功。
枪垒依沙迥，辕门压塞雄。
燕然如可勒，万里愿从公。
古意女伴朝来说，知君欲弃捐。
懒梳明镜下，羞到画堂前。
有泪沾脂粉，无情理管弦。
不知将巧笑，更遣向谁怜。
听杜山人弹胡笳绿琴胡笳谁妙弹，山人杜陵名庭兰。
杜君少与山人友，山人没来今已久。
当时海内求知音，嘱付胡笳入君手。
杜陵攻琴四十年，琴声在音不在弦。
座中为我奏此曲，满堂萧瑟如穷边。
第一第二拍，泪尽蛾眉没蕃客。
更闻出塞入塞声，穹庐毡帐难为情。
胡天雨雪四时下，五月不曾芳草生。
须臾促轸变宫徵，一声悲兮一声喜。
南看汉月双眼明，却顾胡儿寸心死。
回鹘数年收洛阳，洛阳士女皆驱将。
岂无父母与兄弟，闻此哀情皆断肠。
杜陵先生证此道，沈家祝家皆绝倒。
如今世上雅风衰，若个深知此声好。
世上爱筝不爱琴，则明此调难知音。
今朝促轸为君奏，不向俗流传此心。
咏史（一作和蕃）汉家青史上，计拙是和亲。
社稷依明主，安危托妇人。
岂能将玉貌，便拟静胡尘。
地下千年骨，谁为辅佐臣。
桂州腊夜坐到三更尽，归仍万里赊。
雪声偏傍竹，寒梦不离家。
晓角分残漏，孤灯落碎花。
二年随骠骑，辛苦向天涯。
再赴桂州先寄李大夫
玷玉甘长弃，朱门喜再游。
过因谗后重，恩合死前酬。
养骥须怜瘦，栽松莫厌秋。
今朝两行泪，一半血和流。
题招提寺招提精舍好，石壁向江开。
山影水中尽，鸟声天上来。
一灯传岁月，深院长莓苔。
日暮双林磬，泠泠送客回。
谪官辰州冬至日有怀去年长至在长安，策杖曾簪獬豸冠。
此岁长安逢至日，下阶遥想雪霜寒。
梦随行伍朝天去，身寄穷荒报国难。
北望南郊消息断，江头唯有泪阑干。
赠韦况征君身欲逃名名自随，凤衔丹诏降茅茨。
苦节难违天子命，贞心唯有老松知。
回看药灶封题密，强入蒲轮引步迟。
今日巢由旧冠带，圣朝风化胜尧时。
送吉州阎使君入道二首
闻道桃源去，尘心忽自悲。
余当从宦日，君是弃官时。
金汞封仙骨，灵津咽玉池。
受传三箓备，起坐五云随。
洞里花常发，人间鬓易衰。
他年会相访，莫作烂柯棋。
庐陵太守近隳官，霞帔初朝五帝坛。
风过鬼神延受箓，夜深龙虎卫烧丹。
冰容入镜纤埃静，玉液添瓶漱齿寒。
莫遣桃花迷客路，千山万水访君难。
入剑门剑门兵革后，万事尽堪悲。
鸟鼠无巢穴，儿童话别离。
山川同昔日，荆棘是今时。
征战何年定，家家有画旗。
《至京兆尹李銮》
山上青松陌上尘，云泥岂合得相亲。
世路尽嫌良马瘦，唯君不弃卧龙贫。
千金未必能移性，一诺从来许杀身。
莫道书生无感激，寸心还是报恩人。
戎昱年轻时风流潇洒，器宇不凡，很有文采，京兆尹李銮很赏识他，希望他做自己的幕僚，并想把女儿嫁给他，只不过李銮嫌他的姓氏与北方少数民族的戎族同字，心里不是很喜欢，他希望戎昱改一下姓氏，婚事便可定下来，戎昱知道后写下这首诗，即便是对李銮的感谢，又申明不愿因婚事而易姓的想法。其中，“千金未必能移性，一一诺从来许杀身”是流转一时的名句。
野史逸闻
戎昱　
韩晋公滉镇浙西，戎昱为部内刺史。郡有酒妓，善歌，色亦闲妙。昱情属甚厚。浙西乐将闻其能，白滉，召置籍中。昱不敢留，俄于湖上为歌词以赠之，且曰："至彼令歌，必首唱是词。"既至，韩为开筵，自持杯，令歌送之，遂唱戎词。曲既终，韩问曰："戎使君于汝寄情耶？"妓悚然起立曰："然。"泪下随言。韩令更衣待命，席上为之忧危。韩召乐将责曰："戎使君名士，留情郡妓，何故不知而召置之，成余之过！"乃十笞之。命妓与百缣，即时归之。其词曰："好去春风湖上亭，柳条藤蔓系人情。黄莺久住浑相恋，欲别频啼四五声。"（出《本事诗》）
【译文】
晋公韩滉镇守浙西，戎昱是其属内的刺史。郡内有一名侍酒妓女，善于唱歌，姿色也很娴雅标致，戎昱对她有深厚的感情。浙西乐将听说这位妓女善于唱歌，便告诉了韩滉，将她召来安排在乐妓队伍里。戎昱自然不敢挽留，立即于湖上游宴时写作歌词赠给她，并且说："到那里以后，让你唱歌时，一定要首先唱这曲歌词。"到了浙西后，韩滉为她设筵，自己端起酒杯，令她唱歌送之，她便唱起了戎昱赠她的歌词。唱完后，韩滉问道："这是戎刺史寄情于你的一首歌吧？"妓女惶恐地起立答道："是。"边答边流下了眼泪。韩滉让她更衣待命。在座的客人都为她担忧，不知主人会如何发落她。韩滉召来乐将责问道："戎刺史是一位名士，寄情于这位妓女。为什么不了解这种关系就把她召来安置在这里，酿成了我的过错？"于是打了他十棍子，命令赠给她百匹细绢，立即把她送回去。戎昱写的那首歌词是："好去春风湖上亭，柳条藤蔓系人情。黄莺久住浑相恋，欲别频啼四五声。"